Goëlery met vigsstatistiek – praag.co.za — 20 jaar jonk!
Amptelike vigsstatistieke het waarde maar moet met 'n vergrootglas bekyk word. Een waarde is dat dit help om perspektief te kry. Haal ook bietjie die emosies uit die kwessie. Maar natuurlik is statistiek nie die werklikheid nie, net 'n syfer-voorstelling daarvan.
As voorbeeld word die middeljaar- (2009-) gegewens van die SA Statistiekdiens ontleed.
Tabel 1: Geboortes en sterftes vir die periode 2001-2009.
Hierdie tabel maak nie voorsiening vir die ondertelling van sterftes nie. Volgens die statistiekdiens self, is die ondertelling waarskynlik 'n faktor van 0.33. Ondertelling is beslis hoër as 0.33 en wel om verskeie redes waarop daar nie nou ingegaan word nie. Vir vergelykende doeleindes word die faktor van 0.5 geneem. Beskou die faktor van 0.5 as die waarskynlikste en die faktor van 0.33 as die mees optimistiese skatting.
Tabel 2: Beswaarde sterfgevalle.
As die voorgaande tabelle soos volg uitgesit word, kan die geboortes met die sterftes vergelyk word.
Tabel 3: Vergelyking tussen geboortes en aangemelde sterfgevalle en geprojekteerde sterfgevalle.
Kan die geldigheid van die laaste twee kolomme van die tabel getoets word om die mees waarskynlike toestand te bepaal?
Die antwoord lê opgesluit in die navorsing oor die tydperk vanaf opdoening van infeksie tot afsterwe. Die Departement van Gesondheid meen dat die mediaantydperk 10,5 jaar is. Daar is egter Amerikaanse en Britse navorsing wat die totale, nie mediaantydperk, op 8.5 jaar vir 98% van geinfekteerdes stel. As die algemene gesondheidstoestand van veral die agtergeblewe gemeenskappe in ag geneem word, kan dit geredelik aanvaar word dat die tydperk inderdaad 8.5 jaar is. Vir doeleindes van die tabel hieronder word die totale tydperk egter as 10 jaar geneem met die veronderstelling dat geen sterftes binne die eerste 2 jaar na infektering voorkom nie. Verder met die veronderstelling dat die res (8 jaar) gelyklynig is. Vir doeleindes van ontleding is dit baie konserwatief aangesien meeste sterftes waarskynlik binne 8 jaar voorkom, veral in die geval van vrouens. Die impak van anti-retrovirale middels is ook nie in berekening gebring nie. Daar is wynig betroubare inligting daaromtrent. As die maatstaf toegepas word toon die laaste kolom die verwagte sterftes wat aan vigs plus ander oorsake gewyt kan word.
Tabel 4: Geprojekteerde sterfgevalle met verskillende scenarios.
(As u wil weet hoe die verwagte sterftes bereken is, kan u my kontak.)
As die verwagte sterftes met die twee ondertellingskolomme vergelyk word sal u merk dat die ondertelling van 50% die mees waarskynlike is. Merk ook op hoe die verwagte syfers in die laaste kolom vanaf 2008 vinniger styg as die faktor van 0.5. Dit dui die versnelde impak van vigs aan, met ander woorde, vanaf 2008 begin die sterftekurwe vinniger toeneem, natuurlik as dit volgehou word. Dit is wel moontlik in die lig van tabel 1.
Die Verdediginsdepartement het in 'n jaarverslag die volgende aangedui:
Tabel 5: Verdedigingsdepartement 2005 – 2006.
Dus, in 2005 was daar drie gesonde soldate vir elke vigs-geïnfekteerde soldaat. In 2006 was die vergelyking bykans gelyk, 52 gesonde soldate vir elke 48 siek soldate.
Behalwe vir die statistiek rondom soldate is dit algemeen bekend dat onderwysers ook 'n uitermate hoë voorkoms van vigs het. Veertig persent (40%) onderwysers sterf voor die ouderdom van 38 jaar.
Dat daar baie selektief met SA Statistiek se data omgegaan moet word is seker. Wat egter vasstaan is dat die Suid-Afrikaanse bevolkingsafname met 'n stadig lekkende motorband vergelyk kan word. Dit val nie op nie want dit gebeur stadig.
детские сайтыФильчаков прокурор
Skrywer Dan RoodtGepubliseer op 7 Mei 2010 Kategorieë AlgemeenSleutelwoord afname, Algemeen, bevolking, Feuilleton, geboortes, Goëlery met vigsstatistiek, sterftes, Vigs